text: Масавае пахаванне часоў ВАВ выяўлена пад Светлагорскам
  © Photo: "Ранак"
  17:00 07.10.2016 Атрымаць кароткую спасылку
  Да поўдня пятніцы байцы спецбатальёна змаглі атрымаць астанкі 18 чалавек, аднак ідэнтыфікаваць, каму яны належаць, пакуль немагчыма.
  МІНСК, 7 кас — Sputnik. Масавае пахаванне выяўлена недалёка ад Светлагорска (Гомельская вобласць), знойдзеныя чалавечыя парэшткі адносяцца да перыяду Вялікай Айчыннай вайны, паведамляе ТРК "Ранак".
  Раскопкі праводзяцца паблізу вёскі Мольча. Байцы 52-га спецыялізаванага пошукавага батальёна працуюць на мясцовасці, прылеглай да аўтадарогі Чыркавічы — Дуброва, дзе было знойдзена пахаванне.
  Масавае захаванне пал Светлагорскам
  "Паводле слоў намесніка камандзіра спецыялізаванай пошукавай роты старэйшага лейтэнанта Алега Клімава, гэта пахаванне часоў вайны", — піша "Ранак".
  Да поўдня пятніцы, 7 кастрычніка, вайскоўцы вынялі астанкі 18 чалавек. Ідэнтыфікаваць, хто быў пахаваны ў брацкай магіле, пакуль складана. "Адсутнічаюць элементы адзення, знакі адрознення, рыштунку, зброі або боепрыпасаў", — паведамляе СМІ.
  Захаванен часоў вайны пад Салігорскам
  "Толькі дзве падэшвы ад ваеннага абутку, як мяркуецца, савецкай і нямецкай вытворчасці", — удакладняе "Ранак".